Document ID: /roh_data/filtered/swiss_laws_in_ROHinterleaved.jsonl.gz/4990

This text was translated from DE into Rumantsch Grischun.

Das Büro des Nationalrates und das Büro des Ständerates bilden die Koordinationskonferenz. Die Koordinationskonferenz hat folgende Aufgaben:a. Sie legt fest, in welchen Kalenderwochen die ordentlichen und die ausserordentlichen Sessionen stattfinden.b. Sie sorgt für den Geschäftsverkehr zwischen den beiden Räten und zwischen diesen und dem Bundesrat.c. ...d. Sie wählt die Generalsekretärin oder den Generalsekretär der Bundesversammlung. Die Wahl bedarf der Bestätigung durch die Vereinigte Bundesversammlung.e. Sie genehmigt nach den in Artikel 61 genannten Kriterien die Bildung neuer Fraktionen. Der Bundesrat kann mit beratender Stimme an den Sitzungen teilnehmen. Die Beschlüsse der Koordinationskonferenz bedürfen der Zustimmung der Büros des Nationalrates und des Ständerates. Die Wahl nach Absatz 2 Buchstabe d erfolgt mit der absoluten Mehrheit der stimmenden Mitglieder. ... Fassung gemäss Ziff. I des BG vom 21. Juni 2013 (Verbesserungen der Organisation und der Verfahren des Parlamentes), in Kraft seit 25. Nov. 2013 (AS 2013 3687;  BBl 2011 6793, 6829). Aufgehoben durch Ziff. I des BG vom 17. März 2023 (Verbesserungen der Funktionsweise des Parlamentes, insbesondere in Krisensituationen), mit Wirkung seit 4. Dez. 2023  (AS 2023 483; BBl 2022 301, 433). Aufgehoben durch Ziff. I des BG vom 15. Juni 2018, mit Wirkung seit 26. Nov. 2018  (AS 2018 3461; BBl 2017 6797, 6865).

Il biro dal Cussegl naziunal ed il biro dal Cussegl dals chantuns furman la Conferenza da coordinaziun. La Conferenza da coordinaziun ha las suandantas incumbensas:a. ella fixescha, durant tge emnas dal chalender che las sessiuns ordinarias ed extraordinarias han lieu;b. ella procura per la correspundenza tranter las duas chombras sco er per la correspundenza tranter quellas ed il Cussegl federal;c. ...d. ella elegia il secretari general da l’Assamblea federala. L’elecziun sto vegnir confermada da l’Assamblea federala plenara;e. ella approvescha la furmaziun da novas fracziuns tenor ils criteris da l’artitgel 61. Il Cussegl federal po sa participar a las sesidas cun vusch consultativa. Las decisiuns da la Conferenza da coordinaziun ston vegnir approvadas dals biros dal Cussegl naziunal e dal Cussegl dals chantuns. L’elecziun tenor l’alinea 2 litera d ha lieu cun la maioritad absoluta dals commembers ch’elegian. ... Versiun tenor la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829). Abolì tras la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), cun effect dapi ils 4 da dec. 2023 (AS 2023 483; BBl 2022 301, 433). Abolì tras la cifra I da la LF dals 15 da zer. 2018, cun effect dapi ils 26 da nov. 2018 (AS 2018 3461; BBl 2017 6797, 6865).